
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА  ЗАПИСКА

ОТ

ДИМИТЪР  НИКОЛОВ –  КМЕТ  НА  ОБЩИНА БУРГАС
ОТНОСНО: 1. Даване на предварително съгласие на основание чл.29, ал.1 от ЗОЗЗ, във връзка с чл.30, ал.3 от ППЗОЗЗ,  за изменение на Подробен устройствен план – план за улична регулация /ПУП-ПУР/ на обслужваща улица с о.т.220- о.т.221- о.т.224 по плана на с.Маринка, Община Бургас, с което се засягат ПИ с идентификатори 47202.2.5, 47202.2.7 и 47202.2.9 по плана на КК на с.Маринка, Община Бургас – общинска собственост.
2. Одобряване на изменение на Подробен устройствен план – план за улична регулация /ПУП-ПУР/ на обслужваща улица с о.т.220- о.т.221- о.т.224 по плана на с.Маринка, Община Бургас.
УВАЖАЕМИ ОБЩИНСКИ СЪВЕТНИЦИ,

  С Разрешение №105/14.10.15г. на Директор Дирекция Строителство при Община Бургас е разрешено изменение на Подробен устройствен план – план за улична регулация /ПУП-ПУР/ на улица с о.т.220- о.т.221- о.т.224 по плана на с.Маринка, Община Бургас, при условията на чл.134, ал.1, т.1 и т.2 от ЗУТ за осигуряване на достъп до ПИ с идентификатор 47202.2.4 по КК на с.Маринка, Община Бургас.
Със заявление вх.№94-00-6797/11/28.10.16г. от Петър Колев Петров е внесен за разглеждане и одобряване проект за изменение на Подробен устройствен план – план за улична регулация /ПУП-ПУР/ на обслужваща улица с о.т.220- о.т.221- о.т.224 по плана на с.Маринка и ПУП-ПРЗ за ПИ с идентификатор 47202.2.4 по КК на с. Маринка, Община Бургас.
С изменението на ПУП-ПУР се предвижда отваряне на предвидената с действащ план тупиковата улица с о.т.220-о.т.221 и свързването и с обслужваща улица от о.т.226 до о.т.224. Променят се улично-регулационните граници на улица с о.т.220- о.т.221- о.т.224, като западната и граница се провежда по имотнaтa границa на ПИ с идентификатори 47202.2.1, 47202.2.2, 47202.2.3  и 47202.2.7, и се предвижда удължаване при о.т.220 за осигуряване на достъп до ПИ с идентификатор 47202.2.4. Габаритът и елементите на обслужващата улица са съобразени с изискванията на Наредба №2 за планиране и проектиране на транспортно комуникационни системи в урбанизираните територии.
С предвиденото изменение се засягат  ПИ с идентификатор 47202.2.5 с начин на трайно ползване - За друг вид застрояване, собственост на община Бургас, ПИ с идентификатор 47202.2.7 с начин на трайно ползване - За селскостопански, горски, ведомствен път, собственост на община Бургас  и ПИ с идентификатор 47202.2.9 с начин на трайно ползване - За селскостопански, горски, ведомствен път, собственост на Община Бургас. За тях е необходимо по реда на чл.29, ал.1 от ЗОЗЗ, във връзка с чл.30, ал.3 от ППЗОЗЗ, даване на предварително съгласие от Общински съвет- Бургас.
Изменението на ПУП-ПУР е изготвено върху актуална извадка от КК и действащ ПУП, в обем и съдържание, съгласно Наредба №8/14.06.2001г. за обема и съдържанието на устройствените планове, в съответствие с изискванията на Закона за устройство на територията и Наредба №7/22.12.2003г. за правила и нормативи за устройство на отделните територии и устройствени зони.
Със становище изх.№283/16.02.15г., ОПУ-Бургас съгласува изменението на ПУП-ПУР на улица с о.т.220- о.т.221- о.т.224 по плана на с.Маринка, Община Бургас.


  Изготвеният проект е разгледан на заседание на ОЕСУТ, проведено на 09.11.16г. С Решение, обективирано в Протокол №36, по т.14 от дневния ред ОЕСУТ приема представения проект. 

Община Бургас е съгласувала с РИОСВ-Бургас изменението на ПУП-ПУР, за което е издадено и становище с изх.№8468/17.11.15г., в което е указано, че инвестиционното предложение не подлежи на процедури по ЗОСС и че не е необходимо провеждане на процедура по реда на Глава втора от Наредбата за ОС.

  Проектът е обявен на заинтересуваните лица по реда на чл.128, ал.3 и ал.5 от ЗУТ. В законоустановения срок не са постъпили възражения, видно от Акт за приключило обявяване от 05.01.2017г.

Предвид изложеното, на основание чл.21, ал.1, т.11 от ЗМСМА, във връзка с чл.129,  ал.1 и чл.136, ал.1 от ЗУТ и като взех предвид Становище с изх.№8468/17.11.15г. на РИОСВ – Бургас, Протокол - Решение №36/09.11.16г, по т.14 от дневния ред на ОЕСУТ на Община Бургас и акт за приключило обявяване от 05.01.17г. предлагам на Общински съвет Бургас да вземе следното:
Р Е Ш Е Н И Е:
1. На основание чл.29, ал.1 от ЗОЗЗ, във връзка с чл.30, ал.3 от ППЗОЗЗ Общински съвет Бургас дава предварително съгласие на основание чл.29, ал.1 от ЗОЗЗ, във връзка с чл.30, ал.3 от ППЗОЗЗ,  за изменение на Подробен устройствен план – план за улична регулация /ПУП-ПУР/ на обслужваща улица с о.т.220- о.т.221- о.т.224 по плана на с.Маринка, Община Бургас, с което се засягат ПИ с идентификатори 47202.2.5, 47202.2.7 и 47202.2.9 по плана на КК на с.Маринка, Община Бургас – общинска собственост.



Предварителното съгласие е валидно за срок от 5 години.


  2. На основание чл.21, ал.1, т.11 от ЗМСМА, чл.129, ал.1 и чл.136, ал.1, във връзка с чл.134, ал.1, т.1 и т.2 от ЗУТ Общински съвет Бургас одобрява изменение на Подробен устройствен план – план за улична регулация /ПУП-ПУР/ на обслужваща улица с о.т.220- о.т.221- о.т.224 по плана на с.Маринка, Община Бургас, с което улично-регулационните граници на обслужващата улица се провеждат по имотните граници на ПИ с идентификатори 47202.2.1, 47202.2.2, 47202.2.3 и се осигурява транспортен достъп до ПИ с идентификатор 47202.2.4 по КК на с.Маринка, Община Бургас, съгласно приложения проект, с таблица на засегнатите имоти и баланс на територията.
Решението да се изпрати  в 7-дневен срок за обнародване в „Държавен вестник“.

Решението подлежи на обжалване пред Административен съд- Бургас по реда на чл.215 от ЗУТ в 30-дневен срок от обнародването му.
Приложения: Разрешение №105/14.10.15г. на Директор Дирекция Строителство при Община Бургас; Заявление вх.№94-00-6797/11/28.10.16г. от Петър Колев Петров; Становище изх.№283/16.02.15г. на ОПУ-Бургас;
Становище с изх.№8468/17.11.15г. на РИОСВ – Бургас; Протокол - Решение №36/09.11.16г, по т.14 от дневния ред на ОЕСУТ на Община Бургас; Акт за приключило обявяване от 05.01.17г.; Проект за ПУР;
ДИМИТЪР НИКОЛОВ
Кмет на Община Бургас

Съгласували:
инж.Чанка Коралска

Заместник кмет „Строителство, 
инвестиции и регионално развитие“                                                   

арх.Веселина Илиева                                     Златина Георгиева                                        арх.Димитър Алексиев

Главен архитект                                           Директор Дирекция ПНО                               Началник отдел УП
Директор дирекция УТ                                                                                                            Директор дирекция УТ                                                                                                                  
31.01.2017г.
Изготвил:

арх. Харалан Йовчев
Главен експерт отдел „Устройствено планиране“
дирекция „Устройство на територията“ при Община Бургас
